২০ মে হাসপাতালে গিয়ে দেখা যায়, জীর্ণ-শীর্ণ শরীর নিয়ে ঘুমিয়ে আছেন সাবিনা। কেউ বলে না দিলে বোঝার উপায় নেই যে তাঁর বয়স মাত্র ২৫ বছর। বয়স্কদের মতো চোখগুলো গর্তের মধ্যে দেবে গেছে। মুখের হাড়গুলো যেন বেরিয়ে আসতে চাইছে চামড়া থেকে। মাথার চুলগুলো ছেলেদের মতো ছোট ছোট করে কাটা। সেখানে বড় একটি আঘাতের চিহ্ন। ক্ষতস্থানটি অনেকটা শুকিয়ে গেছে। বাঁ হাতের কবজির ওপর ফোলা। সেখানকার হাড় যে ভাঙা, তা দেখেই বোঝা যায়।